La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 23 de gener de 2020, que són les que els corresponen els números 65/2020 a 83/2020 i dóna compte al Ple de les actuacions realitzades de conformitat amb la valoració de les admissions que s'ha dut a terme.
S'infoma que s'ha rebut una nova petició d'informe en matèria de contractació per part de l'Ajuntament de Lloret de Mar.
Es dona per llegida l'acta de la sessió del dia 10 de gener de 2020, corresponent a la sessió segona del Ple de 2020.
La presidenta, la senyora Elisabet Samarra formula unes esmenes al text que la secretària tècnica de la Comissió introduirà a l'acta definitiva.
Proposta d'Acord 104/2018/PS, del 31 de gener de 2020, per requerir la incoació del procediment sancionador en relació amb l'incompliment de la Resolució 104/2018, de 17 de maig, entre altres resolucions.
La senyora Elisabet Samarra, ponent de la Proposta d'Acord 104/2018/PS, del 31 de gener de 2020, per requerir la incoació del procediment sancionador en relació amb l'incompliment de la Resolució 104/2018, de 17 de maig, entre altres resolucions, interposades contra l'Ajuntament de Cornellà de Llobregat, relaciona totes les actuacions dutes a terme des de la Comissió per instar l'execució de les resolucions de referència i la persistent ignorància, manca de col·laboració i silenci en totes les diferents fases que ha mostrat l'Ajuntament de Cornellà i que motiven l'adopció d'aquesta Proposta d'acord.
Proposta de resolució de finalització de la Reclamació 383/2019 per desistiment
El senyor Josep Mir, ponent de la Proposta de resolució de finalització de la Reclamació 383/2019, per desistiment, interposada contra l'Institut Català de la Salut, en el marc de la qual es demana vista a un expedient de contractació i eventual còpia d'alguns dels documents que l'integren per part d'una empresa participant en la licitació, relaciona les actuacions que s'han dut a terme durant la tramitació d'aquest procediment que va restar suspès perquè va quedar acreditat que la part reclamant havia interposat en paral·lel un recurs especial en matèria davant el Tribunal Català de Contracte.
Un cop resolt aquest recurs que també tenia per objecte, entre altres, l'accés a l'expedient, la part reclamant ha desistit de la tramitació de la reclamació davant la GAIP.
S'introdueix una esmena de caràcter tècnic als antecedents de la Proposta de resolució, que el ponent incorporarà a la resolució definitiva.
Proposta de resolució d'estimació parcial de la Reclamació 673/2019
La senyora Elisabet Samarra, ponent de la Proposta de resolució d'estimació parcial de la Reclamació 673/2019, interposada contra l'Ajuntament de Barcelona, en el marc de la qual es demana factures justificatives de les despeses realitzades pels grups polítics municipals o pels partits polítics respectius amb càrrec a les subvencions rebudes durant el 2017 i primer semestre del 2018, relaciona els elements diferenciadors d'aquest procediment d'altres de precedents amb objectes similars sempre en relació amb la despesa dels grups municipals en diferents ajuntaments de Catalunya que ja han estat resolts per la Comissió.
La senyora Samarra destaca les actuacions més rellevants de la tramitació de l'expedient i que procedeix la suspensió de l'execució per oposició de tercers.
El senyor Mir proposa unes esmenes al text de la Proposta que seran introduïdes per la ponent a la resolució definitiva.
Proposta de resolució de finalització de la Reclamació 700/2019 per pèrdua d'objecte
El senyor Josep Mir, ponent de la Proposta resolució de finalització de la Reclamació 700/2019 per pèrdua d'objecte, formulada contra l'Ajuntament de l'Hospitalet de Llobregat, i que té per objecte l'accés a informació relativa funcionament d'una borsa de treball de l'Ajuntament, relaciona les actuacions que s'han dut a terme i que permeten finalitzar amb el procediment atès que la informació sobre el procés d'assignació de places amb persones que integraven la borsa ha estat exposat per l'Ajuntament a la persona reclamant.
Proposta de resolució de finalització de la Reclamació 707/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 707/2019 per pèrdua d'objecte, interposada contra l'Ajuntament de Tortosa en el marc de la qual es reclama informació sobre la gestió municipal de colònies de gats ferals, exposa quines han estat les actuacions realitzades durant la tramitació de la reclamació i que correspon finalitzar per pèrdua sobrevinguda del seu objecte perquè ha estat facilitada la informació reclamada a la Fundació per a l'Assessorament i Acció en Defensa dels Animals (FAADA) i per tant, s'ha esvaït la controvèrsia jurídica plantejada.
Proposta de resolució d'estimació de la Reclamació 718/2019
El senyor Josep Mir, ponent de la Proposta de resolució d'estimació de la Reclamació 718/2019, formulada contra l'Ajuntament de Tortosa, en el marc de la qual es reclama informació sobre la tramitació d'una denúncia contra una empresa contractada per l'Ajuntament concessionària del sevei públic municipal de captura, acollida, alimentació i manteniment d'animals de companyia abandonats o perduts, proposa l'estimació de la reclamació, atès que l'Ajuntament no ha facilitat la informació reclamada i no s'aprecien restriccions a l'accés, un cop valorada la reclamació i realitzat el tràmit de trasllat a la empresa afectada sense que aquesta hagi fet arribar al·legacions.
Proposta de resolució de finalització de la Reclamació 724/2019 per pèrdua d'objecte
El senyor Josep Mir presenta la Proposta de resolució de finalització de la Reclamació 724/2019 per pèrdua d'objecte, formulada contra l'Ajuntament de Riudarenes que té per objecte informació sobre el sistema de notificacions de baixes del Padró, relaciona les actuacions que s'han dut a terme en el marc del procediment i la resposta que ha facilitat l'Ajuntament, de manera que correspon finalitzar per pèrdua sobrevinguda de l'objecte de la reclamació
Proposta de resolució de finalització de la Reclamació 731/2019 per pèrdua d'objecte
La senyora Elisabet Samarra presenta la Proposta de resolució de finalització de la Reclamació 731/2019 per pèrdua d'objecte, formulada contra l'Ajuntament de Montcada i Reixac que té per objecte l'accés a diversa informació en relació amb l'activitat d'una empresa cimentera o qualsevol activitat duta a terme en una determinada parcel·la, exposa la tramitació de la reclamació i la resposta de l'Ajuntament a una part de la informació sol·licitada i l'oferiment de fer consulta presencial de la resta, actuacions que acrediten que s'ha esvaït la controvèrsia jurídica que plantejava la reclamació i que per tant, correspon finalitzar-la per pèrdua sobrevinguda del seu objecte.
Proposta de resolució de finalització de la Reclamació 738/2019 per pèrdua d'objecte
El senyor Josep Mir presenta la Proposta de resolució de finalització de la Reclamació 738/2019 per pèrdua d'objecte, formulada contra el Servei Meterorològic de Catalunya, en el marc de la qual reclama informació sobre les retribucions del càrrec de director del Servei Meteorològic de Catalunya, Meteocat, entre els anys 2005 i 2019, incloses les dietes, partides extraordinàries, indemnitzacions exposa la tramitació de la reclamació, el sentit de l'informe de l'Autoritat Catalana de Protecció de Dades que s'ha sol·licitat i les al·legacions formulades per les terceres persones afectades, així com totes les actuacions que s'han dut a terme des de la Comissió i que permeten finalitzar la reclamació per pèrdua sobrevinguda del seu objecte.
La senyora Elisabet Samarra proposa una esmena que serà incorporada pel ponent al text definitiu de la resolució.
Proposta de resolució de finalització de la Reclamació 744/2019 per pèrdua d'objecte
El senyor Josep Mir presenta la Proposta de resolució de finalització de la Reclamació 744/2019 per pèrdua d'objecte, formulada contra l'Ajuntament de Girona en el marc de la qual reclama informació sobre la inversió en publicitat institucional i en subvencions a mitjans de comunicació per part de l'Ajuntament, relaciona les actuacions que s'han dut a terme en el marc del procediment i que han dut a l'estimació extemporània sol·licitud atès que l'Ajuntmane ha mostrat la seva disponibilitat a facilitar la informació sol·licitada que ja està elaborant i que serà facilitada a la persona reclamant en un termini d'un mes.
D'aquesta manera, s'ha esvaït la controvèrsia jurídica que havia estat plantejada i correspon finalitzar per pèrdua sobrevinguda del seu objecte aquesta reclamació.
Proposta de resolució de finalització de la Reclamació 796/2019 per pèrdua d'objecte
La senyora Elisabet Samarra presenta la Proposta de resolució de finalització de la Reclamació 796/2019 per pèrdua d'objecte, formulada contra l'Ajuntament de Blanes en el marc de la qual reclama còpia del requeriment d'informació de la Generalitat al Club Patinatge Artístic Fundació, relaciona les actuacions que s'han dut a terme en el marc del procediment i que han permès que s'hagi facilitat la informació reclamada i que es produeixi per tant la pèrdua sobrevinguda de l'objecte de la reclamació.
Proposta de resolució d'estimació de la Reclamació 797/2019
El senyor Josep Mir, ponent de la Proposta de resolució d'estimació de la Reclamació 797/2019, formulada contra l'Ajuntament de Barcelona, informa que s'han produït noves actuacions en el procediment i que han de ser valorades, motiu pel qual proposa ques retiri de l'ordre del dia aquest punt.
Proposta de resolució de desestimació de la Reclamació 821/2019
La senyora Elisabet Samarra, ponent de la Proposta de resolució de desestimació de la Reclamació 821/2019, formulada contra l'Entitat Municipal Descentralitzada de Sant Miquel de Balenyà, també proposa que es retiri aquesta Proposta de l'ordre del dia, ja que consten noves actuacions en el procediment que han de ser valorades abans de la resolució.
Proposta de resolució de finalització de la Reclamació 822/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 822/2019 per pèrdua d'objecte, interposada contra l'Ajuntament de Barcelona en el marc de la qual es reclama accés a informació sobre la implementació dels drets d'opció lingüística en les sessions de formació sobre seguretat viària, informa de les actuacions que s'han dut a terme i de la resposta facilitada des de l'Ajuntament a la representant de l'Associació Plataforma per la Llengua.
D'aquesta manera, s'ha esvaït la controvèrsia jurídica plantejada i correspon finalitzar per pèrdua del seu objecte aquesta reclamació.
La senyora Elisabet Samarra proposa una esmena de caràcter tècnic als antecedents de la Proposta que el ponent introduirà a la resolució definitiva.
Proposta de resolució de finalització de la Reclamació 826/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 826/2019 per pèrdua d'objecte, formulada contra el Consorci de Serveis Socials de Barcelona, i que té per objecte les comunicacions sobre tarifes de preus mensuals per serveis prestats de teràpia ocupacional per a persones amb disminució, relaciona les actuacions dutes a terme durant la tramitació del procediment i la informació que li ha estat facilitada a la persona reclamant, de manera que l'objecte de la reclamació ha finalitzat.
Es proposen introduir unes esmenes tècniques que el ponent incorporarà a la resolució definitiva.
Proposta de resolució de finalització de la Reclamació 833/2019 per pèrdua d'objecte
La senyora Eliabet Samarra, ponent de la Proposta de resolució de finalització de la Reclamació 833/2019 per pèrdua d'objecte, formulada contra l'Ajuntament de Sitges, i que té per objecte Informació relativa a les persones aspirants a un procés de selecció per la creació d'una borsa de treball d'administratius, informa que la persona reclamant ha informat a la Comissió que li han facilitat la informació que reclamava, de manera que s'ha produït una pèrdua sobrevinguda de l'objecte de la reclamació.
Proposta de resolució de finalització de la Reclamació 843/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 843/2019 per pèrdua d'objecte, formulada contra l'Ajuntament d'Alpicat, i que té per objecte l'accés a les mesures, actuacions i altres actes adoptats en relació amb una instància, exposa que durant la tramitació del procediment li ha estat facilitada la informació que demanava, i s'ha produït d'aquesta manera la pèrdua sobrevinguda de l'objecte de la reclamació.
Proposta de resolució de finalització de la Reclamació 847/2019 per desistiment
El senyor Josep Mir, ponent de la Proposta de resolució de finalització de la Reclamació 847/2019 per desistiment, interposada contra el Departament de Justícia de la Generalitat de Catalunya, en el marc de la qual es reclama les persones trasexuals i trangènere preses a les presons catalanes, informa que s'ha produït el desistiment presumpte del procediment atès que la persona reclamant no ha esmenat la documentació presentada.
Proposta de resolució d'estimació de la Reclamació 1/2020
El senyor Josep Mir, ponent de la Proposta de resolució d'estimació de la Reclamació 1/2020, formulada contra l'Ajuntament de Barcelona, en el marc de la qual es reclama diverses dades sobre atenció ciutadana per part d'un regidor, analitza de forma conjunta aquesta i les Reclamacions 2/2020 i la 3/2020 interposades per la mateixa persona reclamant i respecte la mateixa administració, amb l'objecte de conèixer la mateixa informació sobre altres persones titulars de Regidories de l'Ajuntament, atès que han tingut una tramitació paral·lela i malgrat l'Ajuntament ha facilitat informació genèrica a la persona reclamant no facilita la informació reclamada.
Per aquest motiu, es proposa el sentit estimatori de les tres reclamacions.
Proposta de resolució d'estimació de la Reclamació 2/2020
Proposta de resolució d'estimació de la Reclamació 3/2020
Proposta de resolució d'estimació de la Reclamació 5/2020
El senyor Josep Mir, ponent de la Proposta de resolució d'estimació de la Reclamació 5/2020, formulada contra l'Ajuntament de Batea, en el marc de la qual es demana còpia de les proves i solucions per a un concurs oposició, exposa que l'Ajuntament de Batea ha contestat que no poden atendre la reclamació per un excés de feina però que correspon estimar el dret d'accés, atès que aquest dret no es pot desatendre de forma indefinida si no hi ha tercers afectats ni altres límits que concorrin en la informació sol·licitada.
Proposta de resolució d'inadmissió de la Reclamació 15/2020
La senyora Elisabet Samarra, ponent de la Proposta de resolució d'inadmissió de la Reclamació 15/2020, formulada contra l'Ajuntament Sant Fost de Campsentelles, en el marc de la qual es demana l'emissió d'un informe sobre la legalitat aplicable a l'obertura d'un centre de menors, exposa que correspon inadmetre la reclamació atès que l'objecte de la reclamació no és informació existent sinó que s'elaborin uns informes, objecte que no té empara en el marc de l'exercici del dret d'accés a la informació pública.
Proposta de resolució de finalització de la Reclamació 24/2020 per pèrdua d'objecte
El senyor Josep Mir presenta la Proposta de resolució de finalització de la Reclamació 24/2020 per pèrdua d'objecte, formulada contra el Departament de Treball, Afers Socials i Famílies de la Generlaitat de Catalunya, en el marc de la qual reclama tràmits realitzats en ocasió de determinades denúncies, exposa les actuacions que s'han dut a terme en el marc del procediment i que han permès que s'hagi facilitat la informació reclamada i que es produeixi per tant la pèrdua sobrevinguda de l'objecte de la reclamació.
Proposta de resolució de finalització de la Reclamació 25/2020 per pèrdua d'objecte
El senyor Josep Mir presenta la Proposta de resolució de finalització de la Reclamació 25/2020 per pèrdua d'objecte, formulada contra l'Ajuntament de Barcelona, en el marc de la qual reclama informació sobre els butlletins de l'Ajuntament que informen sobre les places d'aparcament per a persones amb mobilitat reduïda, informa que s'ha facilitat en l'informe municipal de resposta els enllaços digitals amb la informació reclamada, de manera que s'ha facilitat a la persona reclamant i d'aquesta manera s'ha produït la pèrdua sobrevinguda de l'objecte.
Es proposa facilitar una còpia de l'informe municipal amb la notificació de la resolució definitiva, i per tant, es proposa la referència corresponent al text de la resolució.
Proposta de resolució de desestimació de la Reclamació 27/2020
El senyor Josep Mir, ponent de la Proposta de resolució de desestimació de la Reclamació 27/2020, formulada contra el Departament de Treball, Afers Socials i Famílies de la Generalitat de Catalunya i relativa a mesures impulsades pel Departament de Presidència per a la millora de l'accessibilitat dels seus edificis, assenyala que correspon desestimar la reclamació, atès que s'ha acreditat que la resposta a la sol3licitud d'informació pública va ser notificada abans de la presentació de la reclamació a la persona reclamant.
Proposta de resolució d'inadmissió de la Reclamació 28/2020
El senyor Josep Mir, ponent de la Proposta de resolució d'inadmissió de la Reclamació 28/2020, interposada contra el Departament de Treball, Afers Socials i Famílies de la Generalitat de Catalunya, en el marc de la qual es reclama una valoració sobre una resposta de l'Ajuntament de Vic sobre una denúncia en matèria d'accessibiloitat i supressió de barreres arquitectòniques, assenyala que correspon inadmetre la reclamació, atès que no té per objecte reclamar contra una desatenció del dret d'accées a la informació pública sinó conèixer un parer o un posicionament sobre la resposta donada a una sol·licitud.
Proposta de resolució d'inadmissió de la Reclamació 42/2020
El senyor Josep Mir, ponent de la Proposta de resolució d'inadmissió de la Reclamació 42/2020, interposada contra l'Ajuntament de Tarragona, en el marc de la qual es reclama accés a uns informes sobre determinades actuacions i denúncies per incompliments d'horaris, exposa que correspon inadmetre la reclamació atès que no ha transcorregut el temrini de què disposa l'administració per resoldre la sol·licitud presentada.
Talment esdevé amb la següent reclamació, la 43/2020, i la 46/2020 interposades per la mateixa persona reclamant respecte l'Ajuntament de Tarragona també.
El ponent analitza també conjuntament les que son objecte dels punts trenta-unè, trenta-dosè, trenta-quatrè i trenta-cinquè interposades per la mateixa persona reclamant però contra l'Ajutnament de Tarragona i l'empresa municipal ESPIMSA, relatives a informació sobre diferents actuacions sobre el mercat ambulant de Bonavista.
Totes les reclamacions han estat presentades de forma prematura, de manera que han de ser inadmeses, sens perjudici que en alguns supòsits la petició que formula la persona reclamant tingui per objecte actuacions administratives de naturales a diferent a l'accés a informació pública i correspongui inadmetre-les per manca d'empara legal en exercici del dret d'accés a la informació pública.
Proposta de resolució d'inadmissió de la Reclamació 43/2020
Proposta de resolució d'inadmissió de la Reclamació 44/2020
Proposta de resolució d'inadmissió de la Reclamació 45/2020
Proposta de resolució d'inadmissió de la Reclamació 46/2020
Proposta de resolució d'inadmissió de la Reclamació 47/2020
Proposta de resolució d'inadmissió de la Reclamació 71/2020
S'aprova l'acta del dia 10 de gener de 2020, corresponent a les sessió segona del Ple de 2020, un cop introdurïdes les esmenes acordades.